Testigos de Xehová

Los Testigos de Xehová son un grupu cristianu. Fundáu oficialmente l'añu 1875 por Charles Taze Russell, na ciudá de Pittsburgh (Estaos Xuníos). Considérense la restauración del cristianismu orixinal. Nun tienen dengún líder espiritual, magar que la so organización cuenta con una cadarma xerárquica perafitada. La so guía ye la Biblia al traviés de la so propia torna, entitulada Traducción del Nuevu Mundu de les Santes Escritures. Tomaron el nome de "Testigos de Xehová" l'añu 1931, basáu nel testu d'Isaíes 40:10-12, onde diz: "Vosotros sois los mios Testigos, diz Xehová". N'España tán rexistraos como "Testigos Cristianos de Xehová" col númberu 131 del Ministeriu de Xusticia. Nes tierres astures hai comunidaes tanto nes grandes ciudaes, como Uviéu, Xixón, Llión o Ponferrada, como en pequeños nucleos. Referencies Enllaces esternos Wikimedia Commons acueye conteníu multimedia sobre Testigos de Xehová. Testigos de Xehová (páxina oficial)